นักลงทุนเทขาย BJCHI ฉุดหุ้นรูด 8% ต่ำสุดในรอบ 3 เดือน เสี่ยงประกาศงบฯไตรมาส 3 ยังอ่วม!
นักลงทุนเทขาย BJCHI ฉุดหุ้นรูด 8% ต่ำสุดในรอบ 3 เดือน เสี่ยงประกาศงบฯไตรมาส 3 ยังอ่วม! ล่าสุด ณ เวลา 11.54 น. อยู่ที่ระดับ 2.22 บาท ปรับตัวลดลง 0.18 บาท หรือ 7.50% สูงสุดที่ระดับ 2.38 บาท ต่ำสุดที่ระดับ 2.16 บาท ด้วยมูลค่าซื้อขาย 3.67 ล้านบาท
9 พ.ย. 2561

ผู้สื่อข่าวรายงานว่า ราคาหุ้นบริษัท บีเจซี เฮฟวี่ อินดัสทรี จำกัด (มหาชน) หรือ BJCHI ล่าสุด ณ เวลา 11.54 น. อยู่ที่ระดับ 2.22 บาท ปรับตัวลดลง 0.18 บาท หรือ 7.50% สูงสุดที่ระดับ 2.38 บาท ต่ำสุดที่ระดับ 2.16 บาท ด้วยมูลค่าซื้อขาย 3.67 ล้านบาท

โดยราคาหุ้น BJCHI ปรับตัวลดลงอย่างหนักในวันนี้ ด้วยมูลค่าซื้อขายสูงถึง 3.67 ล้านบาท จากมูลค่าซื้อขายโดยเฉลี่ย 0.7 ล้านบาทเท่านั้น ขณะที่การปรับตัวลดลงในครั้งนี้ถือเป็นการทำจุดต่ำสุดในรอบกว่า 3 เดือน นับตั้งแต่ราคาหุ้นอยู่ที่ระดับ 2.20 บาท เมื่อวันที่ 24 ก.ค.2561 ทั้งนี้คาดว่านักลงทุนเทขายก่อนประกาศผลการดำเนินงานไตรมาส 3/2561 ที่อาจจะยังไม่ดีมากนักเนื่องจากในช่วง 6 เดือนที่ผ่านมาบริษัทขาดทุนสุทธิ 99.59 ล้านบาท
ทั้งนี้ บล.เอเซียพลัส แนะนำ ถือ BJCHI ให้ราคาเป้าหมาย 3.20 บาท โดยคาดการณ์กำไรต่อหุ้น (EPS) ในปี 2562 ที่ 0.10 บาท
ขณะเดียวกัน บล.โนมูระ พัฒนสิน แนะนำ ถือ ให้ราคาเป้าหมาย 2.50 บาท โดยคาดการณ์กำไรต่อหุ้น (EPS) ในปี 2562 ที่ 0.08 บาท